# אבודים

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אבודים
אבודים
ז'אנר | דרמה
אורך פרק | 42 דקות
יוצרים | ג'יי ג'יי אברהמס דיימון לינדלוף ג'פרי ליבר קרלטון קיוז
שחקנים | ראו רשימת השחקנים והדמויות בתוכנית
ארץ מקור | ארצות הברית
רשת שידור | ABC בארצות הברית HOT בישראל
תקופת שידור מקורית | 22 בספטמבר, 2004 – 24 במאי, 2006
מספר עונות | 3
מספר פרקים | 55 (נכון ל נובמבר 2006)

אבודים (אנגלית: Lost, להאזנה לחצו כאן (מידע) (עזרה)) היא תוכנית טלוויזיה מז'אנר של דרמה, מתח ומסתורין שמקורה בארצות הברית.
הסדרה עוקבת אחר סיפורם של ניצולי התרסקות מטוס שנקלעו לאי טרופי מסתורי באוקיינוס השקט. לתוכנית שני קווי עלילה עיקריים הקשורים זה בזה: חייהם של ניצולי ההתרסקות באי והתמודדותם עמו, והתמקדות בחייהם של חלק מהדמויות בתקופה שלפני ההתרסקות (באמצעות פלאשבקים).

## [עריכה] מידע כללי

הסדרה פותחה באופן בלעדי על ידי רשת הטלוויזיה ABC לאחר שבינואר 2004 לויד בראון, מנהל אולפן לשעבר, סיפר רעיון עלילתי לג'יי ג'יי אברהמס (יוצר הסדרה). העלילה שהעלה בראון מספרת על מטוס שמתרסק על אי מרוחק. אברהמס קבל בחיוב את רעיונו של בראון, אך בעיה אחת עמדה בפניהם, מאחר שכל הסדרות לעונת הסתיו של ABC כבר היו בשלבי הפקה.

למרות הלחץ הגדול מבחינת לוח הזמנים, השניים התחילו בפיתוח הסדרה, דבר שהיה לא פחות קשה מבחינת בניית הדמויות ומבחינת הפקת הפיילוט. את פיתוח הדמויות המורכבות עשה אברהמס בעזרתו של דמון לינדלוף, ופיילוט הסדרה נחשב כיום היקר ביותר בתולדות הטלוויזיה. אך לאחר הקשיים הגיעה ההצלחה הגדולה של עונת 2004 בטלוויזיה, ו"אבודים" וכן הסדרה "עקרות בית נואשות", הצליחו להפוך את ABC שהייתה במסלול הדרדרות, שוב לאחת הרשתות המצליחות בארצות הברית. את הפקת הסדרה נוטלת חברת Bad Robot הפקות וכן חברת Touchstone Television. את הפקת המוזיקה המקורית של הסדרה מלחין מייקל גיצ'אנו.

שידורים:

- בארצות הברית ובקנדה שודרה העונה הראשונה בין ספטמבר 2004 למאי 2005. העונה השנייה שודרה בין ספטמבר 2005 למאי 2006. העונה השלישית של הסדרה התחילה ב-4 לאוקטובר 2006.
- בישראל: בערוץ אקסטרה הוט השייך לכבלים, שודרה העונה הראשונה בין אפריל לאוקטובר, 2005. העונה השנייה שודרה בערוץ החל ה-18 למרץ, העונה השלישית תגיע כנראה בקיץ 2007 . בישראל 10 שודרה העונה הראשונה בימי שני בשעה 21:50 החל מה-7 במרץ 2006 והסתיימה ב-13 בנובמבר.

## [עריכה] החוויה האבודה

"החוויה האבודה", או בשמה באנגלית: "The Lost Experience", היתה ניסיון ראשון מסוגו של רשת ABC, לתת לסדרת הטלוויזיה "חיים" מחוץ למסך הטלוויזיה. החוויה האבודה היתה משחק מציאות בינלאומי בו השתתפו אלפים ממעריצי הסדרה בכל העולם. מטרת הפרוייקט הייתה לטשטש את הגבול שבין העולם האמיתי למציאות המסתורית של הסדרה. במסגרת מטרה זו הוקמו אתרי אינטרנט פיקטיבים, שודרו פרסומות בטלוויזיה, ברדיו ובעיתונים בארצות הברית, ונפתחו עבורן טלמסרים עם מזכירות אמיתיות, אשר נתייחסו אל משתתפי המשחק כאילו המציאות המתוארת בסדרה היא חלק מהמציאות בעולם האמיתי. בכל אחד מן המיזמים הללו ניתנו רמזים להבנת הסדרה ולהתקדמות במשחק. אחד המיזמים השאפתיים ביותר במסגרת הפרוייקט היה שיווק של חטיף שוקולד בשם "אפולו-בר", חטיף שנראה בסדרה עצמה כמותג בדיוני. החטיף שווק בבריטניה וארצות הברית למשך תקופה מסויימת כאשר בהשראת סיפורו של "צ'רלי והשוקולדה" רמזים חשובים לפתרון המשחק הושתלו במספר מצומצם של חטיפים אקראיים. האתגרים שהוצבו במשחק המציאות הפכו לאתגר קבוצתי שכלל אלפי אנשים ברחבי העולם. החוויה האבודה הסתיימה בספטמבר 2006.

## [עריכה] השחקנים והדמויות

  ערך מורחב – אבודים - דמויות

| פרטי עלילה ("ספוילרים") על הסדרה עד לעונה השלישית מופיעים בהמשך.

צוות השחקנים נכון לעונה השלישית:

- מת'יו פוקס בתור ג'ק שפרד.
- אוונג'לין לילי בתור קייט אוסטן.
- דומיניק מונאהן בתור צ'ארלי פייס.
- חורחה גרסיה בתור הוגו "הארלי" רייס.
- ג'וש הולוואי בתור ג'יימס "סוייר" פורד.
- דניאל דיי קים בתור ג'ין-סו קוון.
- נאבין אנדרוס בתור סעיד ג'ארה.
- טרי או'קווין בתור ג'ון לוק.
- יונג'ין קים בתור סאן קוון.
- אמילי דה ראבין בתור קלייר ליטלטון.
- אדוואלה אקינויא-אגבג'א בתור מר אקו.
- הנרי איאן קיוזיק בתור דזמונד יום.
- מייקל אמרסון בתור בן לינוס.
- אליזבת' מיטשל בתור ג'ולייט.

עזבו:

- מישל רודריגז בתור אנה-לוסייה קורטז.
- סינתיה וואטרוס בתור ליבי.
- הארולד פרינאו ג'וניור בתור מייקל דוסון.
- מלקולם דייויד קלי בתור וולט לויד.
- מאגי גרייס בתור שאנון רת'רפורד.
- איאן סומרהלדר בתור בון קארלייל.

## [עריכה] פרקי התוכנית

  ערך מורחב – אבודים - רשימת הפרקים

| פרטי עלילה ("ספוילרים") מופיעים בהמשך.

### [עריכה] העונה הראשונה

העונה הראשונה של "אבודים" שודרה בארצות הברית וכן בארץ בתקופת השנים 2005-2004.

ניצולי התרסקות מטוס טיסת אושיאניק 815 מאוסטרליה אל ארצות הברית מוצאים את עצמם על אי טרופי בלב האוקיינוס השקט. מהר מאוד הם מגלים שקיימות באי סכנות שאיתן עליהם להתמודד, וככל שהעונה מתקדמת נחשפים גורמים מסתוריים נוספים: יצור קטלני שמשוטט בג'ונגל, צוהר מעשה ידי אדם שמסרב להיפתח, ובני אדם נוספים שחיים באי, וביניהם ה"אחרים" - קבוצה עויינת שקיומה בעיקר נרמז.

### [עריכה] העונה השנייה

העונה השנייה שודרה בארצות הברית לאורך 2005-2006. העונה שודרה החל מתאריך 21 בספטמבר בארצות הברית. בישראל היא החלה את שידוריה מתאריך 18 במרץ 2006.

העונה השנייה מתחילה בגילוי תוכנו של הצוהר אותו פתחו הניצולים בסוף העונה הראשונה, ומה שהם מגלים שם ממשיך להעסיק אותם לכל אורך העונה. חשיפת תוכן הצוהר מגלה לנו את "יוזמת דהארמה" - יוזמה מסתורית שביצעה מחקרים מדעיים על האי ועשויה להיות המפתח להבנת התופעות המסתוריות המתרחשות באי. עוד מספר קווי עלילה מרכזיים יתפתחו לאורך העונה: הרצון ונסיונותיו של מייקל להחזיר את בנו וולט שנחטף, חשיפת קבוצה נוספת של ניצולים מהטיסה אשר התרסקה לצד השני של האי והתמקדות גוברת ב"אחרים".

### [עריכה] העונה השלישית

העונה השלישית של הסדרה החלה את שידוריה בארצות הברית ב4 באוקטובר 2006.
העונה צפויה להגיע לארץ בסביבות קיץ 2007.

במהלך העונה השלישית תהיה התמקדות גדולה יותר ב"אחרים" ונקודת מבטם בסיפור על האי.

### [עריכה] עתיד הסדרה

יוצרי הסדרה אמרו כי הם מתכננים לה בסך הכול ארבע עונות שבסופן יצא סרט על אבודים. רשת ABC תוכל להמשיך את הסדרה, אם תרצה גם מעבר לכך (אך עם כותבים אחרים) ולאור ההצלחה הכלכלית הגדולה של הסדרה, גם סביר מאוד להניח שכך היא תעשה.

## [עריכה] נקודות חשובות בסדרה

- הפיילוט של הסדרה צולם באי אוהו שבהוואי, ארצות הברית. הפקת הפיילוט הייתה יקרה, והיו חשדות במשך העונה הראשונה על העברת הצילומים למקום אחר בכדי לחסוך בהוצאות. בסופו של דבר הוכרזה העונה השנייה של "אבודים" תוך הסכמה שהסדרה תמשיך להיות מצולמת בהוואי.
- פרק הפיילוט היה היקר בהיסטוריה, הפקתו עלתה על סכום של 11 מיליון דולר. יותר ממיליון דולר הושקעו ברכישה, בחיתוך ובשילוח חתיכות מטוס הנוסעים לוקהיד L-1011 להוואי.
- בסדרה מככבות לא פחות מ-14 דמויות ראשיות - מספר לא שגרתי ביחס לסדרות טלוויזיה אחרות.
  כל פרק שם דגש על חלק מדמויות אלו (לרוב אחת מהן) באמצעות פלאשבקים המתארים סיפור מעברה לפני ההתרסקות אשר מסייע בהבנת אופייה ומניעיה. השימוש בפלאשבקים גם מאפשר לכותבי הסדרה לפרוץ את המסגרת של האי ולספר סיפורי משנה תוך שימוש ברקעים אחרים, כדוגמת בית משוגעים או סחר הסמים באפריקה. הפלאשבקים נחשבים לאחד מהמאפיינים הבולטים של התוכנית ואחד הגורמים להצלחתה.
- הסדרה מכילה התרחשויות בלתי מוסברות רבות, שמסייעות להגדלת אווירת המסתורין האופפת אותה. בין הדמויות הרבות קיימים קשרים חבויים רבים וקשה להניח שמדובר בצירופי מקרים בלבד. האי עצמו מכיל מפלצת מסתורית שנראית לניצולים כעשן שחור; דובי קוטב (אף שהאי נמצא בתנאי אקלים שבהם הם אינם אמורים להימצא); החלמה פלאית של אנשים מבעיות רפואיות (נכות, עקרות, סרטן) לאחר ההתרסקות; ה"אחרים" - קבוצת בני אדם שחיים על האי ופוגעים בניצולים מסיבה לא ברורה וסדרת מספרים המופיעה בעקביות במהלך הסדרה במקומות שונים. תאוריות רבות ושונות הועלו באשר למהות האי ופשר המסתורין שבסדרה, אך רובן הופרכו בידי יוצרי הסדרה וההפקה.

## [עריכה] ראו גם

- רשימת פרקי הסדרה
- מידע על הדמויות בסדרה

## [עריכה] קישורים חיצוניים

- LosTV - אתר המעריצים הישראלי לאבודים.
- אבודים, במסד־הנתונים הקולנועיים IMDb (אנגלית)
- האתר הרשמי של אבודים ב־ABC
- אבודים ב Tv.com.
- Lostpedia - אנציקלופדיה העוסקת בסדרה
- האתר הרשמי של ערוץ 10 של הסדרה - האתר מותאם לקצב השידורים שלה בערוץ ישראל 10.
- פורום אבודים בתפוז.

אבודים
פרקים: העונה הראשונה | העונה השנייה | העונה השלישית | מדריך פרקים דמויות: קייט אוסטן | בן לינוס | מר אקו | ג'יימס "סוייר" פורד | סעיד ג'ארה | דזמונד דיוויד יום | צ'ארלי פייס | ג'ולייט | ניקי | פאולו | ג'ין-סו קוון | סאן קוון | קלייר ליטלטון | ג'ון לוק | צ'ארלי פייס | הוגו "הארלי" רייס | ג'ק שפרד | שאנון רות'רפורד | בון קארלייל | אנה לוסיה קורטז | וולט לויד | אליזבת' "ליבי" | מייקל דוסון | דניאל רוסו

ארגונים/קבוצות: | יוזמת דהארמה | קרן האנסו | האחרים

מקור: http://he.wikipedia.org../../../%D7%90/%D7%91/%D7%95/%D7%90%D7%91%D7%95%D7%93%D7%99%D7%9D.html

קטגוריות: סדרות דרמה | סדרות טלוויזיה אמריקאיות | סדרות מדע בדיוני

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Български
- Català
- Česky
- Dansk
- Deutsch
- Ελληνικά
- Español
- فارسی
- Suomi
- Français
- Galego
- Magyar
- Italiano
- 日本語
- 한국어
- Lietuvių
- Latviešu
- Македонски
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Slovenčina
- Slovenščina
- Shqip
- Svenska
- Türkçe
- ייִדיש
- 中文